section_heading: Radnja
paragraph_text: Međutim, stvari ubrzo krenu nagore za Franka: njegov glavni medicinski ekspert koji se treba pojaviti na sudu odjednom nestaje; zamjenski doktor koji treba svjedočiti o medicinskom nemaru doveden je u ozbiljno pitanje tijekom ispitivanja na sudu; njegov suparnik, visoko plaćeni odvjetnik Ed Concannon (James Mason) na raspolaganju ima cijeli tim odvjetnika koji imaju fantastične odnose s medijima; sudac (Milo O'Shea) nastoji što brže završiti slučaj i umjesto Franka ispituje njegove svjedoke; svaki svjedok koji je bio prisutan u operacijskoj sali odbija svjedočiti o tome što je, ako je išta, pošlo po zlu.